
SAOPŠTENJE ZA MEDIJE

NOVA SEZONA DOKUMENTARNOG SERIJALA „ČASOPIS PIPL ISTRAŽUJE“
OD 25. NOVEMBRA
NA ID KANALU I MAX STRIMING PLATFORMI


Vodeća mreža za istinite kriminalističke priče, Investigation Discovery, ponovo udružuje snage sa nagrađivanim timom izveštača magazina PEOPLE kako bi skrenuli pažnju na razorne slučajeve iz čitave zemlje, u novoj sezoni serijala „Časopis „Pipl“ istražuje“. Serija će se i dalje oslanjati na originalno izveštavanje magazina PEOPLE, pružajući ekskluzivni pristup ključnim osobama bliskim slučajevima, arhivskim snimcima i novim perspektivama. Nova sezona „Časopis „Pipl“ istražuje“ premijerno se emituje u ponedeljak, 25. novembra u 21h na kanalu ID, a ujedno će biti dostupna i na Max striming platformi, gde u ponudu ponedeljkom stiže po jedna nova epizoda.

Ova sezona donosi istraživanje nekoliko šokantnih slučajeva iz svih krajeva Sjedinjenih Američkih Država. Među njima je jezivo ubistvo u stilu egzekucije u West Palm Beach-u, Florida, koje je izvršio ubica prerušen u klovna; stravično ubistvo mlade trudnice u predgrađu Čikaga, u državi Illinois, od strane javnog službenika u koga je zajednica imala poverenje; i priča o ženi iz Merilenda koja, nakon bezazlenog genetskog testa da bi saznala više o svom poreklu, otkriva da je njen biološki otac tražen zbog stravičnih zločina, uz druge uzbudljive priče.

U premijeri nove sezone sa dve uzastopne epizode u ponedeljak, 25. novembra, „Časopis „Pipl“ istražuje“ započinje sa epizodom „Babaroga“ u 21h. U Homosasi, Florida, devetogodišnja devojčica je oteta iz svog kreveta usred noći. Nakon iscrpne, tronedeljne potrage koja se završava tragičnim otkrićem, njen otac posvećuje svoj život tome da spreči slične tragedije u budućnosti. U drugoj epizodi koja se emituje u 22h, vatrogasci iz Virdžinije reaguju na požar u kući u Apervilu, gde pronalaze telo lokalnog novinara. Požar uništava sve nade u pronalazak dokaza, ali policija kreće u istraživanje novinarovih aktivnosti na društvenim mrežama, što će ih odvesti u neočekivanom pravcu.

Nove epizode „Časopis „Pipl“ istražuje“emituju se svakog ponedeljka tokom jeseni na kanalu ID u 21h, a dostupne su i Max striming platformi. 

Seriju ČASOPIS „PIPL“ ISTRAŽUJE za kanal ID produciraju Radley Studios i magazin PEOPLE.

TREJLER: https://www.youtube.com/watch?v=fIp3XeVIMug 

O kompaniji Warner Bros. Discovery
Warner Bros. Discovery (NASDAQ: WBD) je vodeća globalna kompanija iz oblasti medija i zabave, koja stvara i distribuira najdiferenciraniji i najpotpuniji svetski portfolio sadržaja i brendova na području televizije, filma i striminga. Prisutan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, CNN, DC, Eurosport, HBO, HBO Max, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Pictures, Warner Bros. Television, WB Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i druge. Za više informacija posetite www.wbd.com

